Sinta Jurnal

SINTA atau Science and Technology Index adolah kumpulan jurnal ilmiah nan babasis di Indonesia. SINTA diawasi lansuang dek Kementerian Pendidikan, Kebudayaan, Riset, dan Teknologi Republik Indonesia (Kemendikbudristek).

 Sijarah SINTA 
SINTA diusuakan pado tahun 2016 dek Direktur Jenderal Penguatan Riset dan Pengembangan Kementerian Riset Teknologi dan Pendidikan Tinggi Republik Indonesia. Namun SINTA baru resmi diluncuakan pado 30 Desember 2017. Website Sinta Jurnal dapek diakses sacaro daring malalui situs resmi SINTA.

 Manfaat Sinta Jurnal 
Kahadiran Sinta Jurnal mambaok baragam manfaat untuak siapopun pamangku kapantiangan dalam dunia akademik Indonesia, antaro lain:

 Maningkekan Kualitas Jurnal: Sinta Jurnal mandorong pangalola jurnal untuak maningkekan kualitas publikasinyo jo mamanuahi standar nan alah ditetapkan.
 Mampamudah Panilaian Jurnal: Untuak dosen-dosen jo panaliti, Sinta Jurnal manjadi acuan pantiang dalam mamiliah jurnal nan rancak untuak publikasi karya ilmiahnyo.
 Maningkekan Dayo Saiang Jurnal Indonesia: Paringkek Sinta Jurnal manjadi tulak ukua untuak jurnal Indonesia di kancah internasional, sainggo dapek maningkekan dayo saiang jo visibilitasnyo.
 Pametaan Kakuatan Penelitian: Data Sinta Jurnal dapek digunoan untuak mametakan kakuatan panalitian di babagai bidang ilimu pangatahuan di Indonesia.

 Caro Mengakses Sinta Jurnal 
Informasi tantang Sinta Jurnal dapek diakses malalui situs web resmi Kemendikbudristek di https://sinta.kemdikbud.go.id/. Di situs web tasabuik, ado babagai informasi pantiang, sarupo:

 Daftar jurnal nan terakreditasi Sinta
 Paringkek jurnal manuruik Sinta
 Indikator panilaian Sinta
 Patunjuak panggunoan Sinta

 Tingkatan Jurnal SINTA 
Akreditasi Jurnal SINTA alah diatua dalam Peraturan Kemenristek Republik Indonesia Nomor 9 Tahun 2018 tantang Akreditasi Jurnal Ilmiah.

 Tingkatan Jurnal Sinta 1 banilai (n) mulai dari 85 ≤ inggo 100≤. Jurnal nan tamasuak dalam kategori iko disabuik sabagai jurnal Sinta 1 (S1)
 Tingkatan Jurnal Sinta 2 banilai (n) mulai dari 70 ≤ inggo 85 ≤. Jurnal nan tamasuak dalam kategori iko disabuk sabagai jurnal Sinta 2 (S2)
 Tingkatan Jurnal Sinta 3 banilai (n) mulai dari 60 ≤ inggo 70 ≤. Jurnal nan tamasuak dalam kategori iko disabuik sabagai jurnal Sinta 3 (S3)
 Tingkatan Jurnal Sinta 4 banilai (n) mulai dari 50 ≤ inggo 60 ≤. Jurnal nan tamasuak dalam kategori iko disabuik sabagai jurnal Sinta 4 (S4)
 Tingkatan Jurnal Sinta 5 banilai (n) mulai dari 40 ≤ inggo 50 ≤. Jurnal nan tamasuak dalam kategori iko disabuik sabagai jurnal Sinta 5 (S5)
 Tingkatan Jurnal Sinta 6 banilai (n) mulai dari 30 ≤ inggo 40 ≤. Jurnal nan tamasuak dalam kategori iko disabuik sabagai jurnal Sinta 5 (S5)

 Pautan lua 


 Rujuakan 

Kategori:Pandidikan